﻿COMPUNEREA- DEFINIRE, TIPOLOGIE, APLICAŢII Limba este definită – în psihologie- ,,ca un sistem de mijloace lingvistice ( fonetice, lexicale, gramaticale), istoriceşte constituite, cu ajutorul cărora se realizează comunicarea reciprocă dintre oameni; iar limbajul este limba în acţiune, adică activitatea umană prin care se realizează comunicarea verbală dintre oameni şi gândirea noţională a omului” (A Roşca) Exprimarea corectă, orală şi scrisă – ca obiectiv important al procesului de învăţământ în ciclul primar constituie unul din instrumentele de bază ale muncii intelectuale Capacitatea de exprimare se formează şi se perfecţionează prin solicitarea efortului intelectual al elevilor, prin punerea sistematică în situaţia de a exersa, într-o formă sau alta, verbalizarea, pe cât posibil, în mod liber Elevii pot exersa actul vorbirii la toate obiectele, cu prioritate însă, la limba română Acţiunea de dezvoltare a exprimării corecte a elevilor este o acţiune complexă, care se desfăşoară în sfera întregului proces de învăţământ, la toate disciplinele şcolare, precum şi în cadrul activităţilor extracurriculare Aşa cum este cunoscut, bogăţia unei limbi constă în bogăţia şi varietatea vocabularului Este o datorie patriotică de a dezvolta la elevi capacitatea de a se exprima cu uşurinţă, de a-I face apţi să mânuiască în mod direct acest minunat instrument care este limba, pentru a asimila şi a sesiza în cel mai mare grad nuanţele şi posibilităţile exprimării În rândul componentelor limbii române, ca disciplină, compunerea constituie cadrul cel mai potrivit capacităţilor de exprimare a elevilor Compunerile realizeazăo sinteză a tot ceea ce învaţă elevii la gramatică, citire, la celelalte obiecte de învăţământ, sub raportul corectitudinii exprimării În acelaşi timp, constituie un prilej de valorificare a experienţei de viaţă a elevului cât şi o formă de manifestare a imaginaţiei şi fanteziei creatoare Ora de compunere poate fi considerată, în contextual orelor de învăţământ din clasele primare, ca una din “pietrele de încercare” Învăţătorul trebuie să pornească în realizarea acestei ore de la coeficientul maxim al imaginaţiei creatoare în strânsă legătură cu cititul şi scrisul A citi, a scrie correct, a te exprima plastic şi a “vedea” în spaţiu compunerea, iată câteva coordinate ale orei de interdisciplinaritate – compunerea A vorbi de creativitatea elevului la ora de compunere înseamnă în primul rand, realizarea “spaţiului” de manifestare şi interpretare a comportamentului de creaţie al acestuia Pregătirea în cele mai mici detalii a lecţiei de compunere, facilitează formarea unor priceperi şi deprinderi de muncă în care manifestarea disponibilităţilor intelectuale ale elevului sunt multiple 1 Definire În “Dicţionarul de termeni literari”, Editura Academiei, Bucureşti, 1976, se defineşte compoziţia drept un mesaj verbal structurat, apt de a realiza comunicarea interumană Constantin Parfene în lucrarea “ Compo- ziţiile în şcoală” – pag 24, defineşte compoziţia drept un text care “în accepţiune structuralistă, defineşte un mod de funcţionare a limbajului, o activitate de producere a sensului prin explorarea şi prelucrarea capacităţilor de funcţionare ale limbii” În şcoală compoziţiile sunt considerate “exerciţii” de dezvoltare a capacităţilor de a comunica prin intermediul limbajului În practica structurării de mesaje în texte unitare, pe baza unor analize comparative sistematice ale diferitelor tipuri de texte, se poate ajunge la înţelegerea a ceea ce reprezintă în esenţa lui un text, cum se organizează el pentru a servi comunicării, prin ce se deosebesc diferite tipuri de texte şi, prin exerciţii variate, la formarea deprinderii de a elebora, independent, compoziţii (texte) ( pag 26 – C Parfene) Silvia Nuţă defineşte compunerea astfel: “Compunerile reprezintă rezultanta unei activităţi intelectuale complexe, care implică sinteza cunoştinţelor, priceperilor şi deprinderilor dobândite de elevi în lecţiile de citire, gramatică, lectură, precum şi la alte obiecte de învăţământ” În noul Curriculum Naţional compunerea nu se regăseşte ca obiect de sine stătător, ca de altfel şi gramatica Acestea două intră în curriculum “Limbă şi comunicare” şi este predate sub aspect integrat Să nu uităm totuşi că elementele compunerii se găsesc atât în predarea literaturii române prin povestiri, rezumate cât şi în cadrul orelor de gramatică, cu cerinţe stricte pe subiectul abordat Compunerile au mai multe componente incluzând informaţie, imaginaţie şi creativitate, o logică şi o corectitudine a exprimării Cuprind expresivitatea şi originalitatea ideii vizând exprimarea personală, se caracterizează prin organizarea “tehnică” a structurilor urmărind anumite modele de creaţie Algoritmul alcătuirii unei compuneri este un algoritm specific fiecărui tip de compunere şi constituie un instrument de muncă intelectuală care ordonează ideile şi etapele unei compuneri Silvia Nuţă în lucrarea citată exemplifică următoarele aspecte surprinse de varietatea tipurilor de compunere ce au rolul de a crea deprinderi de comunicare scrisă (pag 369): * redarea conţinutului unui text; * povestirea, relatarea unei întâmplări trăite, auzite, văzute, citite, imaginate; * descrierea unui aspect văzut sau imaginat; * descrierea tehnică sau ştiinţifică; * narativul ştiinţific; * crearea portretului unei personae; * compuneri de corespondenţă; * compuneri care au ca element de plecare ilustraţiile sau un început dat Se constată situaţii asemănătoare între unele aspecte ale comunicării orale şi unele aspecte (de conţinut şi de structură), ale comunicării scrise Astfel, putem spune că povestirea după imagini realizate în comunicarea orală pot fi continuate în comunicarea scrisă, cu respectarea rigorilor redactării Exigenţele comunicării scrise au în vedere următoarele aspecte: respectarea structurii compunerii, corectitudinea vocabularului, calităţile stilului, respectarea normelor gramaticale, ortografia şi punctuaţia necesară, aşezarea textului în pagină, aspectul general al scrisului, estetica generală a lucrării 1 2 Tipologia lecţiilor de compunere Pregătirea lecţiilor de compunere presupune cel puţin un obiectiv principal în jurul căruia se organizează întreaga activitate a colectivului de elevi dirijat de cadrul didactic Sarcinile ce urmează să fie realizate în lecţie sunt subordonate obiectivului stability care se concretizează în cunoştinţe, formare de priceperi şi deprinderi, sistematizare, verificare etc Organizarea şi desfăşurarea lecţiei în vederea atingerii obiectivelor menţionate determună tipul de lecţie nu impune numai o singură schemă de desfăşurare a demersului didactic, ci are în vedere personalitatea învăţătorului şi colectivul de elevi condos de acesta Cadrul didactic trebuie să ia în calcul priceperile şi deprinderile formate la elevi până în momentul respective, nivelul de performanţă atins de aceştia privind însuşirea tehnicii de elaborare a compunerilor, nivelul exprimării, bogăţia vocabularului, gradul de imaginaţie etc Toate aceste variabile impugn variante pentru acelaşi tip de lecţie unde apar sau dispar unele etape sau momente din desfăşurarea orei Un exemplu în acest sens ar fi dacă după stabilirea planului de idei se mai face sau nu elaborarea orală a compunerii Aceasta nu este necesară totdeauna Într-un colectiv care are deprinderi deja formate în această direcţie nu mai este necesar un astfel de moment Lucrările de specialitate acceptă următoarele tipuri de lecţie: mixtă sau combinată, de comunicare, de formare a priceperilor şi deprinderilo, de muncă independentă; de recapitulare şi sistematizare, de verificare şi apreciere, sau pot fi, după alt criteriu, lecţii: combinate, de asimilare de cunoştinţe noi, de recapitulare şi sistematizare, de formare a priceperilor şi deprinderilor, de verificare a cunoştinţelor, priceperilor şi deprinderilor Lecţia mixtă sau combinată presupune un volum aproximativ egal de muncă din partea învăţătorului şi a elevilor Chiar dacă este abordat un tip nou de compunere, elevii sunt antrenaţi în toate momentele lecţiei, pentru că numai prin exerciţii variate repetate îşi pot însuşi tehnici noi şi îşi formează o exprimare corectă, îşi îmbogăţesc vocabularul Etapele unei lecţii mixte pot fi: * Organizarea clasei pentru lecţie cu cele necesare * Verificarea temei scrise acasă, care nu este obligatoriu să fie compunere având în vedere aspectul integrat al predării limbii române în ultimii ani * Pregătirea pentru lecţia nouă se poate organiza în mai multe feluri în funcţie de obiectivele urmărite şi de scopul general Se au în vedere expresii frumoase şi înţelegerea acestora, scrierea corectă a unor ortograme uzitate Se poate stabili , de asemeni, domeniul din care se alege tema pentru compunere ( excursie, vizită, întâmplare imaginară, şir de ilustraţii etc * Comunicarea şi asimilarea noilor cunoştinţe presupune analiza tabloului, imaginilor, a începutului sau sfârşitului dat, a cuvintelor şi propoziţiilor de sprijin etc Se stabileşte planul de idei, elaborarea orală (dacă este cazul) şi apoi elaborarea scrisă a compunerii * Ora de compunere nu presupune un moment de fixare propriu-zisă a cunoştinţelor nou dobândite dar la sfârşitul orei, în cadrul analizei compunerilor elaborate se fixează anumite deprinderi şi tehnici folosite de copii iar acest moment s-ar putea numi “ controlul şi analiza compunerilor” Lecţia de comunicare nu este specifică orelor propriu-zise de compunere dar presupune o activitate susţinută din partea învăţătorului – mai ales în primele ore de comunicare scrisă privind tehnica de elaborare a unui text Astfel, copiii sunt folosiţi în mai puţine momente ale lecţiei şi nu trebuie pierdut din vedere faptul că elaborarea compunerii nu se însuşeşte prin predare, ci numai prin exerciţiu Lecţia de formare a priceperilor şi deprinderilor implică munca independentă, în grup sau pe echipe a elevilor Acest tip de lecţie solicită un volum de muncă mai mare din partea elevilor în scopul formării de priceperi şi deprinderi, în vederea cezvoltării exprimării şi a spiritului de creaţie Cadrul didactic trebuie să stăpânească anumite tehnici în dezvoltarea sarcinilor specifice compunerilor şi să cunoască posibilităţile elevilor de utilizare a acestora Etapele unei astfel de lecţii sunt mai puţine şi se referă la: anunţarea subiectului, reactualizarea cunoştinţelor, activitatea independentă, controlul şi aprecierea lucrărilor În elaborarea unei compuneri gramaticale, de exemplu, în care se urmăreşte folosirea consoanei dublu “nn”, se reaminteşte regula, se dau câteva exemple iar elevii construiesc enunţuri în care sunt incluse cuvintele care conţin literele respective Apoi se trece la elaborarea unei compuneri unde sunt date cuvinte de sprijin ce conţin dublu “nn” Elevii primesc sarcina de a elabora o compunere despre o zi ploioasă în care să folosească cuvintele: înnorat, înnoroit, înnodat, înnoptat etc – în formele pe care le doresc Astfel se formează deprinderi de scriere corectă a consoanei duble “nn” prin alăturarea lui “în” cu uncuvânt ce începe cu “n” dar şi de elaborare a unei compuneri cu cuvinte de sprijin prin activitate independentă Lecţiile de recapitulare şi sistematizare urmăresc fixarea şi consolidarea unor cunoştinţe şi deprinderi – compunerile gramaticale şi chiar povestirile şi rezumatele textelor literare studiate încadrându-se foarte bine în acest tip de lecţie O lecţie care are ca obiectiv recunoaşterea adjectivelor într-un text, de exemplu, şi apoi elaborarea unor compuneri gramaticale cu ele, urmăreşte atât recunoaşterea acestei părţi de vorbire cât şi folosirea ei în alte structuri avându-se în vedere fixarea şi consolidarea cunoştinţelor despre adjective dar şi consolidarea tehnicilor de elaborare a compunerilor Lecţia de verificare şi apreciere ( de control şi evaluare) are ca obiectiv principal cunoaşterea nivelului de pregătire, de asimilarea cunoştinţelor de către elevi şi stadiul atins de aceştia în formarea priceperilor şi deprinderilor stabilite ca obiective în lecţiile anterioare În aceste lecţii poderea de timp o deţin verificarea şi aprecierea Acestea nu pot fi confundate cu momentele de verificare sau apreciere din celelalte tipuri de lecţii Verificarea, corectarea şi aprecierea compunerilor prezintă o deosebită importanţă în procesul de formareşi dezvoltare a exprimării elevilor Aceste acţiuni se desfăşoară periodic şi crează condiţii atât pentru înlăturarea unor greşeli cât şi pentru prevenirea lor În urma verificării lucrărilor, cadrul didactic se informează în legătură cu activităţile pe care urmează să le întreprindă în vederea exprimării corecte, orale şi scrise, de către elevi Datele obţinute de acesta stau la baza organizării corespunzătoare a activităţii diferenţiate Aprecierea lucrărilor se face prin discutarea acestora în colectivul clasei Mai ales la clasele mici, învăţătorul are scris la tablă sau pe o planşă cerinţele pentru aprecierea compunerilor şi care se referă la: “ – A dezvoltat complet tema dată? - A urmărit subiectul sau a deviat de la el? - Datele folosite sunt exacte? - A folosit correct tot materialul dat? - A respectat proporţia dintre părţile compunerii? - A respectat tipul de compunere? - A realizat legături logice, fireşti între ideile dezvoltate? - Exprimarea este corectă? - A respectat sarcinile specifice date? ( folosirea unor cuvinte, a expresiilor, a dialogului etc ) (Vasile Molan, pg 139) La clasa a IV-a parametrii pentru analiza compunerilor se pot da şi astfel: -dezvoltarea temei fixate; -urmărirea planului de idei; - înlănţuirea corectă a propoziţiilor; - bogăţia conţinutului lucrării; - folosirea limbajului : adecvat temei, bogat, nuanţat; - respectarea sarcinilor speciale Nu trebuie pierdut din vedere de fiecare dată aportul creativ al ele- vilor care trebuie pus în discuţie şi apreciat corespunzător Concluzii Orele de compuneri oferă forme variate de îmbogăţire a vocabularului copiilor, de formare a exprimării corecte orale şi scrise, de stimulare a creativităţii acestora contribuind la formarea copiilor şi la pregătirea lor pentru viaţă Compunerile oferă elevilor posibilitatea să aplice o serie de cunoştinţe însuşite în cadrul altor obiecte de învăţământ, fiind bogate în conţinut şi îmbrăcând forme complexe de organizare şi desfăşurare Desfăşurându-se după anumite reguli, aceste forme de activitate dezvoltă gândirea logică şi creatoare a copiilor, le formează deprinderea de a deosebi esenţialul de neesenţial, de a observa şi prezenta caracteristicile unor obiecte şi fenomene, de a aduna material în legătură cu o anumită temă, de a-l sistematiza Creaţia determină elevul să transmită anumite sentimente, să trăiască stări affective, să ia atitudini în legătură cu întâmplări şi personaje Elevii sunt îndrumaţi să observe natura, mediul ambiantşi, după o sistematizare atentă, să redea într-o formă îngrijită ceea ce au văzut Succesele acestor exerciţii stimulează la elevi nevoia de activitate creatoare, încrederea în forţele proprii de exprimare Bibliografie: 1)MĂZĂRESCU, ELENA – Formarea deprinderilor de exprimare corectă orală şi scrisă – revista “Învăţământul Primar” , nr 4/1997 2) MOLAN, VASILE; PENES, MARCELA – Metodica desfăşurării orelor de compunere-expunere la ciclul primar – Editura Didactică şi Pedagogică, Bucuresti, 1983 3) NUŢĂ, SILVIA – Metodica predării limbii române în clasele primare – Editura Aramis, Bucuresti, 2002 4) OANĂ, MARIANA –Dezvoltarea creativităţii în orele de compunere – Revista “ Învăţământul Primar” nr 1/1998 5)PARFENE, CONSTANTIN – Compoziţiile în şcoală- Editura Didactică şi Pedagogică , Bucureşti, 1980 6)PAŞCA, MARIA-DORINA – Creativitatea elevului şi disponibilitatea orei de compunere – revista “Învăţământul Primar”, nr 1/1991 7)PETRE, MARIOARA – Metode şi procedee pentru îmbogăţirea şi activizarea vocabularului, revista “ Modernizarea învăţământului primar”, Bucureşti, 1981 8) ŞERDEAN, IOAN –Metodica predării limbii române la clasele I-IV, Editura Didactică şi Pedagogică, Bucureşti, 1988 